Кирк Хамет

Кирк Ли Хамет (; роден на  во , САД) е водечкиот гитарист на хеви метал бендот Металика. Тој е во групата од 1983, а дошол од бендот Егзодус. Има напишано и компонирано неколку песни на Металика, од кои ги издвојуваме „Creeping Death“ и „Enter Sandman“. Се смета за еден од повештите современи гитаристи, а доста виртуозни се неговите соло изведби во песните „Fade to Black“ и „Damage, Inc.“ Бил многупати вбројуван на списоците на најдобри хеви метал гитаристи, а во 2009 г. станал дел од музичката Куќа на славните како член на Металика.Hammett ranked at number 11 on Rolling Stone's 100 Greatest Guitarists of All Time

На 1 октомври 2012 ја издал книгата Too Much Horror Business, која е збирка од неговите омилени хорор филмови и слики од чудовишта.Florino, Rick (September 11, 2012). "Kirk Hammett of Metallica Talks His Book 'Too Much Horror Business'" . Artistdirect

Што се однесува до неговиот приватен живот, Хамет се женел двапати. Првиот брак му траел три години (до 1990), кога се развел од тогашната сопруга Ребека, токму за време на студиските сесии за Црниот албум. По вторпат се оженил во 1998 г. за Лени, со која е во брак до ден денес. Со нејзе има две деца, Енџел (роден 2006) и Виченцо (роден 2008). Тој живее во Сан Франциско заедно со своето семејство. Инаку бил студент на факултетот за филм и азиска уметност од Сан Франциско, каде посетувал настава во периодот 1991-1996.

 Животопис 
Ран живот
Кирк е роден во САД, како дете на странски имигранти. Неговата мајка по потекло е од филипинската покраина Себу, додека таткото имал ирски корени. Основно училиште завршил во Ричмонд (Калифорнија), а таму се спријателил со Лес Клејпул од Примус. Како млад работел во Бургер Кинг за да заработи доволно пари за електрична гитара и дополнителна музичка опрема опрема.

Егзодус
Неговиот интерес за хеви метал музиката беше причина заедно со Пол Балоф, Гери Холт, Џеф Ендрус и Том Хантинг да го основа бендот Егзодус. Таа група била еден од предводниците на треш метал правецот од раните 80′ти. Но неговиот престој во Егзодус завршил со само една направена демо снимка.

Металика
Во 1983 година Хамет добил покана да се придружи на Металика, откако Дејв Мастејн си заминал за да го основа бендот Мегадет. Поканата стигнала непосредно пред почетокот на снимањето на албумот Kill 'Em All. Во тоа време Кирк земал часови кај гитарскиот гуру Џо Сатријани.

Хамет активно придонесувал во создавањето на песните на Металика. Музичката структура на „Enter Sandman“ се темели на риф кој го искомпонирал тој, додека мостот во песната „Creeping Death“ го напишал во времето кога членувал во Егзодус.

Тој е познат по тоа што редовно користи трзалица при концертните настапи. Исто така забележителни се неговите солажи бидејќи често употребува педала за дополнителни звучни ефекти. Неговите соло изведби биле изоставени од албумот St. Anger бидејќи не одговарале на музичкиот правец на плочата.BLABBERMOUTH.NET - METALLICA Guitarist Provides Foreword To First-Ever CLIFF BURTON Biography . Roadrunnerrecords.com. Посетено на 2010-11-05.

Освен со Металика, Хамет неколкупати гостувал на музичките проекти на колегите од неговиот жанр. Неговиот лик се појавил на неколку анимирани филмови и видео игри.

 Дискографија 
Death Angel
 Kill as One (демо) - извршен продуцент
Headbanged
 Metal Militia (демо)
Exodus
 1982 Demo
Metallica

 Kill 'Em All (1983)
 Ride the Lightning (1984)
 Master of Puppets (1986)
 ...And Justice for All (1988)
 Metallica (1991)
 Load (1996)
 ReLoad (1997)
 St. Anger (2003)
 Death Magnetic (2008)

 Наводи 

 Надворешни врски 
 Кирк Хамет на IMDB

 Metallica's Gear
 Енциклопедија Металика
 USA Today статија за документарецот Some Kind of Monster
 Rock 'n' Roll Куќа на славните: Металика FuseTV 

 Поврзано 
 Металика
 Треш метал
 Спид метал

Категорија:Живи луѓе
Категорија:Американски музичари
Категорија:Американски хеви метал гитаристи
Категорија:Членови на Metallica